-> વાસ્તવમાં તમે જે વિએતનામનું જંગલ ફિલ્મમાં જોવ છો, તે વિએટનામનું જંગલ નથી. તે મેક્સિકોનું જંગલ છે. માત્ર પાત્રો વિએટનામના લેવામાં આવ્યા છે. પણ ઓપનીંગ સિનમાં આવતા બુદ્ધાના સ્ટેચ્યુને બનાવતા ટીમને ફીણા આવી ગયા હતા. જે ડિરેક્ટર જ્યોર્જ પી કોસ્મોટ્સે પણ સ્વીકાર્યું હતું. આ સમયે ત્યાં તુફાન આવ્યો. અને ડિરેક્ટર સહિતની ટીમે કહી દીધુ કે મેક્સિકો આ દુનિયાનો જન્નત પ્રદેશ તો કોઇ દિવસ ન હોઇ શકે. વાવાઝોડુ ભારે હતું અને ભારે કરી પણ હતી. ડિરેક્ટરે સિલ્વેસ્ટરને આદેશ આપ્યો કે, જા જલ્દી તારો સામાન પેક કર. પણ સિલ્વેસ્ટરના મગજમાં સામાન એટલે રેમ્બોનો સામાન આ ફિટ થઇ ગયેલું. તેણે જઇ પોતાના ચાકુ, તીર-કામઠા ફટાફટ રેમ્બો સ્ટાઇલમાં ભરાવ્યા. તુફાન વધતુ જતુ હતું અને સિનેમેટોગ્રાફર જેફ કેડ્રિફનો કેમેરો સિલ્વેસ્ટર તરફ હતો. ઝડપથી રેમ્બો સ્ટાઇલમાં તેને સામાન પેક કરતો જોઇ તેણે કેમેરામાં કેપ્ચર કર્યું અને એ જ સીન બાદમાં ફિલ્મમાં લેવામાં આવ્યો.